ก.อุดมฯ ส่อแววแท้ง-รอลุ้นปาฏิหาริย์
ตามที่มีการคาดการณ์ว่า ในการประชุมคณะรัฐมนตรี วันที่ 10 ต.ค.จะมีการนำร่างพระราชบัญญัติปรับปรุงกระทรวง ทบวง กรม พ.ศ และร่าง พ.ร.บ.ระเบียบบริหารราชการกระทรวงอุดมศึกษา วิทยาศาสตร์ วิจัยและนวัตกรรม เข้าสู่การพิจารณา ซึ่งล่าสุดได้ผ่านการพิจารณาจากคณะกรรมการกฤษฎีกาเรียบร้อยแล้วและนำเสนอให้นายกรัฐมนตรีตัดสินใจเกี่ยวกับหน่วยงานวิจัยต่างๆจะอยู่ในสังกัดกระทรวงใหม่ หรือแยกเป็นอิสระนั้น,เมื่อวันที่ 10 ต.ค. ที่กระทรวงศึกษาธิการ ศ.นพ. อุดม คชินทร รมช.ศึกษาธิการ เปิดเผยภายหลังการประชุม ครม.ว่า ที่ประชุม ครม. ไม่ได้มีการพิจารณาร่างพระราชบัญญัติปรับปรุงกระทรวง ทบวง กรม และร่าง พ.ร.บ.ระเบียบบริหารราชการกระทรวงอุดมศึกษา วิทยาศาสตร์ วิจัยและนวัตกรรม ซึ่งตนก็ไม่ทราบ ว่าเป็นเพราะสาเหตุใดถึงไม่ได้มีการพิจารณาใน ครม. และคงต้องรอลุ้นสัปดาห์หน้าอีกครั้งว่า จะนำเข้าพิจารณาในการประชุม ครม.วันที่ 16 ต.ค.หรือไม่ โดยขณะนี้หากพิจารณาตามกำหนดระยะเวลาถือว่าเลยไปมากพอสมควร เพราะไม่มีการนำเข้าพิจารณาใน ครม.มาสองสัปดาห์แล้ว ดังนั้น หากสัปดาห์หน้าไม่มีการพิจารณากฎหมายตั้งกระทรวงอุดมศึกษาฯอีก ตนคิดว่ากระทรวงอุดมศึกษาฯ อาจจะตั้งไม่ทันในรัฐบาลชุดนี้แน่นอน อย่างไรก็ตาม ตนก็หวังแต่จะมีปาฏิหาริย์ เช่น มีการมอบหมายให้สภานิติบัญญัติแห่งชาติ (สนช.) พิจารณาเป็นกรณีพิเศษ เป็นต้น.
ที่ประชุม ครม. ไม่ได้มีการพิจารณาร่างพระราชบัญญัติปรับปรุงกระทรวง ทบวง กรม และร่าง พ.ร.บ.ระเบียบบริหารราชการกระทรวงอุดมศึกษา วิทยาศาสตร์ วิจัยและนวัตกรรม ซึ่งตนก็ไม่ทราบ
กระทรวงอุดมศึกษา,ประชุม ครม.,สนช.,สภานิติบัญญัติแห่งชาติ,ตั้งกระทรวงใหม่,การศึกษา